text: Itophiyaho haammata amma`notenna budu ayyaanna noota anfoonni. Kuri ayyaanna diro keeshshite xawoho iibbino garinni ayirrisantannoha ikkanna; mitu mitu kalqete Dona ikkite borreessamate geeshsha iillitinoreeti. Lawishshaho: – Masqalu, Irreechu, Fichee Cambalaallanna wolootta ayyaanna kula dandiinanni. Qoleno Aliyye Itophiyi ragaani Tigirayetenna Amaaru qoqqowira ayirrinsannihu seennu ayyaanino xawoho ayirrinsanni ayyaanna giddo kullanniho.
text: #000001
text: Kuni ayyaani Kiristoosi Yesuusi ilamanni kayse hawadi yannara lagganna wayibba lolakkanno yannara; daraaro daraartannonna arru fulara feeffatanno woyte, haaru diri eate lame lamala gatte heedheenna seennu konne daannoha haaro diro hagiirrunni adhate, qoleno dancha hexxo giddo hee`re ayirrisanno biifanno ayyaanaati.
text: #000002
text: Raayyaho qole wolu su`mi noosi. “Solel” yinanni. Ayyaanna babbaxxino su`minni woshshanto ikkinnina amadosi mittete. Ashendu woy Shaadey ayyaani amma`nonnihunna dagoomu kaimi noosiho. Ikkollana, ayirrinsanni woyte dagoomu qeechi luphi yee leellanno.
text: #000004
text: Ikkollana, duduwu deerrinni noo mashalaqqe Ashendiyenna Shaadey ayyaani lamu coy kaima ikkannohu korkaatu noota kullanni. Amma`notenna dagoomu korkaattaati. Amma`note widoonni Yesuusi Kiristoosi ama Maariyaami dhagge kula ikkanna; dagoomu korkaati kayinni, albi waro annise olu xawira ha’rino 17 diri meyaa beetto heeshshosera xaaddino dhagge lainohunni kaima assine ayirrinsanni. Tini seemo beetto annise keerunni olu xawinni higanno gede qooxeessaho doytanni huuccatto assidhanno.
text: #000006
text: Barrunni mitto barra annise keerunni qaesira higanno. Tini beetto annase dibbe gantanni sirbitanni hagiirrunni adhitino. Konnira, konni gedensaanni seenu konne barra kaima assine diru dirunkunni gamba yite dibbe gantanni sirba hanaffu yine ayyaanu dayino doogo kullanni.
text: #000007
text: Seennu xawo fule godo`lanno baxxino ayyaanaati. Hawadi yannara mu’ranno Ashendu mu’ronni su`ma ragi’rinohu kuni ayyaanizs Woxawaajje 16ni ayirrinsanni Maariyaami ayyaani ledo xaadinoho. Seennu Ashendu daro xaaxi`re xawo fulatenninna mine mine doytanni sirbitanni ayirrissanno ayyaana tayxeno babbaxxitino quchummara ayirrinsanni.
text: #000009
text: Konne ikkeenna, Ashendu, Shaadeyinna Solel ayyaannara seennu xawoho fule hagiirrensa xawisanno; seennu dagoomu aanansa worino xiiwonni keere fule godo’lanno barraati. Konne barra baxxinohunni seennu lowo gede quqquxamatenni agadhe ayirrisanno ayaanaati. Ikkirono, Ashendiye /Shaadey/ Itophiyu dagara noo xawu ayyaanna giddo mittoho. Wolootuno Kalqete Dona ikkite borreessantinokkiri xawu ayyaanna haammata noo gobbaati.
text: #000010
text: Xawu ayyaanna dagoomu giddo xaadooshshe kalaqatenni mittimma kaajjishshanno; geissanno. Mittimmate giddo egennama no. Egennamate giddo keeru no. Ayirrisamate gido baxillu no. Xawu ayyaanna dagoomu giddo seesi-qalote egennora qeechase fultanno. Gobbankera xawu ayyaanna giddo sirbu, qeexaalunna faarso no. Kuni seesi-qalote egennora kaimaho. Haammatu gobbanke giddo noori budu sirbaasini, doytannori, faarsitannori, Afoonsa tidhitinohu, bisinsa tidhaminohu Cuuammete, Ashendu/ Shaadeyinna Fichee Cambalaallatenna wolootta xawu ayyaannanniti.
text: #000011
text: Itophiyaho noota xawu ayyaanna yanna agarre ayirrisate sa`ne, bowirsate, dona assine worate, agarate, egensiisate loonsoonni loosi konneeti yonanniha dikkino yaate dandiinanni. Ikkirono, muli dirrara kawa baxxinohunni Masqalu Damara, Irreechunna Fichee Cambalaallate ayyaana Kalqete ‘’UNESCO’’te borreessiisate assinoonni harinshonni borreessine borrote sanade worroonni.
text: #000012
text: Seennu budu uddanna uddi`ratenni, shurrubba loosi’re, wolootuno dananchonsa biifise amaxxe seese hosanno ayyaanaati. Laasta Laalibalu Ilaali hanqafe amadino annuwu egenno giddo ha`nura jiro ikkitino daronni woy hayissonni su`minoonnihu Ashendu ayyaanaati.
text: #000016
text: Laasta Laalibalaho Woxawaajje aganira ayirrinsanni. “Seennu dirinsa deerrini Woxawaajje 1 hanafe qixxaawanno. Giwaminohu araaramanno; Massagannonsaha doodhanno. Seennu annansanna amansa haaro uddanna hirransara xa`mi’ranno yannaati. Woxu Noosihu haaro uddanno hidhanno. Noosikkihu noosiha hayishshe uddi’ranno. Umu dananchono budinsa garinni loosi`ranno.
text: #000017
text: Woxawaajje 15 Illaallate mu’rinoha Ashendiyye daro murte adhitanno barraati. Murroonnita Ashendiyye daro mittowa qolte xaadisse biifissanno. Daro gamba assite biifissu gedensaanni, seennu halloho usudhe doyaanni leellishanno. Tini halloho usurroonni daro ayyaanaho lowo gede biinfille uytanno.
text: #000018
text: Wole baycho qole “Meqeeti” yinanni quchumira, Filsetu qoorre barri gooffeenna Woxawaajje 16-18 geeshsha seennu, mine assi’rinorinna amuwu budu uduunninni biiffe ayirrissanno ayyaanaati. Kuni ayyaani diru dirunkunni xawohonna mine mine doyaatenni hattono mittu olliinni wolu olliira haratenni ayirrinsanni ayyaanaati.
text: #000021
text: Kuni ayyaani qaaqqullunni hanafe jajjabbu geeshsha noohu baalu budu xawishsha ikkitino uddi’ranni seesse leeltanno. Baalunku budinsa garinni dananchonsa loosidhe seesse, Tigirayete budinni, Amaaru budinni qarqarinsa budinni dananchonsa loosidhe ayirrissanno. Wole maccatenna goowaho wodhinanni seesano wodhite xumuudde ikkite ayirrissanno.
text: #000022
text: Gobbankera meyaa beettonna seenne xawo fultanno gede qeechasi fultanni keeshshitino ayyaanna giddo mittu Ashendu/woy Shaadey/ Solel ayyaannaati. Tenne uulla haanja uddidhino hawadi yannara Woxawaajje agani mereero Tigirayetenna Amaaru qoqqowira ayirrinsanni konni ayyaanira seennu albinni roore biiffanno. Seessanno. Konni gedensaanni xawoho sirbaho fulanno. Hallinsara shama hayisso usudhe ayyaanu beeqqaano ikkanno.
text: #000023
text: Xawu ayyaanna ayirrinsanni qooxeessira ayyaanu beeqqaanno biiffe leellate budu uddanna, seesu uduunne, qarqaru budu sagale horonsi`rate injiitino doogonni qixxeessine dikkote shiqisha qooxeessu teessaano horaameeyye ikkitanno gede assanno.
text: #000028
text: Your email address will not be published. Required fields are marked *
text: #000034